Urugvay terma jamoasi hujumchisi Edinson Kavani JCh-2018 pley-offida Portugaliya darvozasiga ikki gol urdi. U boshi va oyoqlari bilan Yevropa chempionlarini muddatidan avval uyiga ravona qildi. O‘yinning 71-daqiqasida esa hujumchi oqsoqlana boshladi va o‘yinni davom ettira olmadi. Uni maydondan tashqariga Portugaliya termasi sardori Krishtianu Ronaldu qo‘ltiqlagancha kuzatib qo‘ydi. Ronalduning bu harakati muxlislar olqishiga sazovor bo‘ldi. Foto: Reuters Foto: Reuters Foto: Reuters Qolgan vaqtni Kavanisiz davom ettirgan Urugvay raqib hujumlarni kuchaytirgan bo‘lsada, g‘alabani saqlab qoldi (2:1). Hozircha Kavanining jarohati darajasi ma’lum emas. Zaxira o‘rindig‘ida u tizzasiga muz qo‘yib o‘tirdi. Bu kichik shikastlanish ham bo‘lishi mumkin.